Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Soňa Gallová
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: odborný garant interný 3.3
Znalosť jazykov: anglický C1, nemecký A2

2. Zahraničná pracovná cesta (ZPC):
Štát, mesto: Portugalsko, Porto
Vykonaná v dňoch: 29. 05. 2012 – 02. 06. 2012
Názov prijímajúcej organizácie: (v prípade konferencie nevypĺňať)
Účel cesty: účasť na vzdelávacom pobyte "Strengthening the value of curriculum research for curriculum policies and practices" za účelom prípravy na splnenie jedného z cieľov aktivity 3.3 – realizácia odborných správ o výsledkoch a zisteniach medzinárodných štúdií
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
29. 05. 2012 – cesta Bratislava – Viedeň – Porto
30. 05. 2012 – 01. 06. 2012 - účasť na prednáškach a work groups v rámci vzdelávacieho pobytu "Strengthening the value of curriculum research for curriculum policies and practices"
02. 06. 2012 – cesta Porto – Viedeň - Bratislava

4. Stručný priebeh rokovaní:
Vzdelávací pobyt prebiehal podľa priloženého harmonogramu. Podujatie otvorila Nienke Nieveen zo SLO (Holandsko), ktorá bola hlavnou organizátorkou a je zároveň predsedníčka EERA Network 3 Curriculum innovation. Hlavným ťažiskom boli prednášky od troch významných predstaviteľov na poli pedagogického výskumu. Jan van den Akker, profesor na Univerzite v Twente (Holandsko) a predseda Cidree, uviedol hlavnú tému stretnutia - problematiku vzťahov a súvislostí medzi pedagogickým výskumom, tvorbou vzdelávacej politiky a školskou praxou – z pohľadu výskumu. Mats Ekholm, profesor na Karlstad univerzite vo Švédsku, priblížil danú tému z pohľadu tvorby vzdelávacej politiky. Uwe Hameyer, profesor na Univerzite v Kiele (Nemecko) hlavné prednášky uzavrel pohľadom z praxe. Na prednášky nadväzovali menšie príspevky od Kirsten Sivesind (profesorka, Univerzita v Oslo), Kay Livingston (profesorka, Univerzita v Glasgow) a Ana Mouraz (Univerzita v Porte). Po príspevkoch nasledovala práca účastníkov v skupinách. Počas semináru účastníci vypracovali vlastné prezentácie na danú tému, ktoré na záver prezentovali.  

5. Odporúčané závery:
Prostredníctvom prezentácií prednášajúci priblížili problematiku vzťahov a súvislostí medzi pedagogickým výskumom, tvorbou vzdelávacej politiky a školskou praxou. Každý prednášajúci k tejto tematike pridal dodatočnú perspektívu vychádzajúcu z jeho/jej dlhoročnej praxe. Na základe vypočutých prednášok účastníci v malých skupinkách diskutovali na dané témy a vypracovávali odporúčania pre zvýšenie relevantnosti pedagogického výskumu vo všeobecnosti a aj ich konkrétneho výskumného projektu.

6. Prehľad prinesenej dokumentácie a miesto jej uloženia:
Prinesenú dokumentáciu tvoria prednášky a články v elektronickej forme, ktoré sú uložené u účastníčky pobytu.

7. Osobitne vyhotovený očakávaný prínos ZPC:
Nadobudnuté poznatky a medzinárodná spolupráca sú súčasťou prípravy účastníčky na splnenie jedného z cieľov aktivity 3.3 – realizácia odborných správ o výsledkoch a zisteniach medzinárodných štúdií (Trendy úrovne kľúčových kompetencií žiakov 4. ročníka ZŠ)

8. Spôsob zverejnenia výsledkov ZPC, prenos získaných informácií
Výsledky ZPC nebudú zverejnené, veľká časť študijnej literatúry je voľne dostupná na internete a prednášky slúžia len účastníkom vzdelávacieho pobytu.
Najdôležitejšie závery a skúsenosti budú prezentované na pracovnom stretnutí projektového tímu aktivity 3.3.

Svojím podpisom súhlasím so zverejnením správy na internete.

Správu vypracoval: Mgr. Soňa Gallová

Dátum: 05. 06. 2012

Správu schválil: